Pasvalio rajono savivaldybės administracijos

direktorius

Įsakymas

Dėl LĖŠŲ PASKIRSTYMO SOCIALINĖS REABILITACIJOS PASLAUGŲ NEĮGALIESIEMS BENDRUOMENĖJE 2021 m. PROJEKTAMS FINANSUOTI

PATVIRTINIMO

2020 m. gruodžio 14 d. Nr. DV-859

Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2

punktu, Socialinės reabilitacijos paslaugų neįgaliesiems bendruomenėje 2021 metų projektų atrankos konkurso organizavimo nuostatų, patvirtintų Lietuvos Respublikos socialinės apsaugos ir darbo ministro 2020 m. rugsėjo 30 d. įsakymu Nr. A1-906 „Dėl Socialinės reabilitacijos paslaugų neįgaliesiems bendruomenėje 2021 metų projektų atrankos konkurso organizavimo nuostatų patvirtinimo“, 44 punktu, atsižvelgdamas į Socialinės reabilitacijos paslaugų neįgaliesiems bendruomenėje 2021 m. projektų vertinimo ir atrankos komisijos 2020 m. gruodžio 11 d. siūlymą (2020 m. gruodžio 11 d. protokolas Nr. SRP-2):

1.	Tvirtinu lėšų paskirstymą socialinės reabilitacijos paslaugų neįgaliesiems bendruomenėje 2021 m. projektams finansuoti (pridedama).

2.	Pavedu Pasvalio rajono savivaldybės administracijos Socialinės paramos ir sveikatos skyriaus vyriausiajai specialistei Marinai Jankauskienei, atsakingai už projektų konkurso organizavimą ir administravimą, užtikrinti tinkamą Socialinės reabilitacijos paslaugų neįgaliesiems bendruomenėje 2021 metų projektų atrankos konkurso organizavimo nuostatų įgyvendinimą, finansuojant projektus, ir įsakymo vykdymo kontrolę.

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorius	Povilas Balčiūnas

PATVIRTINTA

Pasvalio rajono savivaldybės administracijos

direktoriaus 2020 m. gruodžio 14 d. įsakymu

Nr. DV-859

LĖŠŲ PASKIRSTYMAS SOCIALINĖS REABILITACIJOS PASLAUGŲ NEĮGALIESIEMS BENDRUOMENĖJE 2021 M. ProjektAMS FINANSUOTI

Finansuotinų projektų sąrašas:

Eil. Nr.	Pareiškėjas	Juridinio asmens kodas	Projekto pavadinimas, Nr.	Balų vidurkis	Prašoma suma, Eur	Skiriama suma (Eur), iš jų:

iš viso	VB lėšos	SB lėšos
1.	VšĮ LASS Šiaurės rytų centras	248161410	Savarankiškumo bei socialinių įgūdžių ugdymas, užimtumas ir pagalba regėjimo neįgaliesiems, Nr. ARS-J-1265	39,5	17 000	15 968	14 968	1 000
2.	Lietuvos pensininkų sąjungos „Bočiai“ Pasvalio bendrija	190883469	2021 m. Socialinės reabilitacijos paslaugos vyresnio amžiaus neįgaliesiems bendruomenėje, Nr. ARS-J-1260	35,5	5 500	4 505	–	4 505
3.	Pasvalio rajono sergančių cukriniu diabetu draugija „Sveikata“	190880925	Sveika gyvensena – geresnė gyvenimo kokybė, Nr. ARS-J-1272	35,5	3 385	3 189	2594	595
4.	Pasvalio rajono neįgaliųjų draugija	191560967	Socialinės reabilitacijos paslaugos Pasvalio rajono neįgaliesiems, Nr. ARS-J-1290	33,5	16 000	14 090	13 090	1 000
5.	Pasvalio krašto klubas „Užjausk draugą“	169300531	Psichikos negalią turinčių asmenų socialinė integracija į visuomenę Pasvalio rajone, Nr. ARS-J-1303	33,5	13 255	10 443	9 443	1 000
Iš viso:	48 195	40 095	8 100

_________________